Държавен вестник, бр. 46, 2022 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  46
о) мерки за намаляване на потенциални­
те конфликтни зони с уязвими участници в 
движението на пътя;
п) привеждане на пътя в съответствие с 
действащите нормативни актове за проекти­
ране на пътна инфраструктура.
Чл. 65. (1) Мерките за подобряване без-
опасността на движението в участък с кон­
центрация на ПТП са:
1. краткосрочни – организационно-техни­
чески; 
2. дългосрочни:
а) за подобряване на техническите елементи 
и характеристики на пътния участък;
б) реконструкция на пътния участък.
(2) При осъществяване на организацион­
но-техническите мерки администрацията, 
управляваща пътя, може да прилага средства 
за сигнализация и регулиране на движението, 
формата, размерите, съдържанието и дейст­
вието, които могат да са различни от посо­
чените в подзаконовите нормативни актове 
за прилагането на Закона за движението по 
пътищата, след съгласуване от министъра на 
регионалното развитие и благоустройството, 
министъра на вътрешните работи и министъра 
на транспорта и съобщенията.
Чл. 66. (1) Администрацията, управляваща 
пътя, след получаване на информацията по 
чл. 61, ал. 2 изготвя на всеки 6 месеца от сро­
ка по чл. 61, ал. 1, т. 2 доклад за изпълнение 
на мерките за обезопасяване на участъците 
с концентрация на ПТП и го предоставя на 
службите за контрол на МВР и на председа­
теля на Държавна агенция „Безопасност на 
движението по пътищата“.
(2) За всяка година след изпълнение на 
мерките за обезопасяване на участъците с 
концентрация на ПТП службите за контрол 
на МВР изготвят информация за настъпилите 
ПТП в тях.
(3) Информацията по ал. 2 се предоставя 
на председателя на Държавна агенция „Без­
опасност на движението по пътищата“ и на 
администрацията, управляваща пътя.
(4) В участък с концентрация на ПТП, 
сигнализиран с пътен знак А40 и жълто-зеле­
ния флуоресцентен светлоотразителен фон на 
останалите пътни знаци, който в продължение 
на три години след изпълнение на мерките 
за обезопасяване не е установен като участък 
с концентрация на ПТП, се премахва сигна­
лизацията.
Чл. 67. (1) Дейността по обезопасяване на 
участъците с концентрация на ПТП се пла­
нира от администрацията, управляваща пътя, 
и се включва в рамките на инвестиционната 
є програма. 
(2) Дългосрочните мерки за обезопасяване 
на участъците с концентрация на ПТП, които 
към момента на установяването им са част 
от пътища, включени в инвестиционната 
програма на администрацията, управляваща 
пътя, за извършване на основен ремонт или 
реконструкция, се включват в инвестицион­
ния проект. 
(3) След реализиране на инвестиционния 
проект по ал. 2 участъците не се сигнализират 
с предупредителен пътен знак А40 „Внимание! 
Участък с концентрация на пътнотранспортни 
произшествия“. 
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Съществено изменение на съществу­
ващата пътна мрежа“ е промяна на броя на 
лентите за движение и/или на съществува­
щото трасе.
2. „Риск за безопасността на движението“ 
е измеримо ниво на безопасност в зависимост 
от това до каква степен ползвателите на пътя 
са изложени на опасност от настъпване на 
инцидент или тежки последствия от него. 
§ 2. Наредбата въвежда разпоредби на Ди­
ректива 2008/96/ЕО относно управлението на 
безопасността на пътните инфраструктури (ОВ, 
L 305/1 от 26 ноември 2019 г.) и на Директива 
(ЕС) 2019/1936 на Европейския парламент и на 
Съвета от 23 октомври 2019 г. за изменение на 
Директива 2008/96/ЕО относно управлението 
на безопасността на пътните инфраструктури 
(ОВ, L 305/1 от 26 ноември 2019 г.). 
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Службите за контрол на Министер­
ството на вътрешните работи започват да 
осъществяват дейността по чл. 61, ал. 1, т. 1 за 
установяване на участъците с концентрация на 
пътнотранспортни произшествия в населените 
места по методиката съгласно приложение 
№ 8, таблици 5 и 6 и схемите към тях след 
18 месеца от влизането в сила на наредбата.
§ 4. Одиторите по пътна безопасност, на 
които към влизането в сила на Закона за из­
менение и допълнение на Закона за пътищата 
(ДВ, бр. 23 от 2021 г.) са издадени сертификати 
за професионална квалификация, подават за­
явление за вписване в регистъра по чл. 36з1, 
ал. 1 от Закона за пътищата в шестмесечен 
срок от създаването му. Създаването на регис­
търа по чл. 36з1, ал. 1 от Закона за пътищата 
се обявява на интернет страницата на Дър­
жавна агенция „Безопасност на движението 
по пътищата“. 
§ 5. Наредбата се издава на основание 
чл. 36б, ал. 9 от Закона за пътищата във 
връзка с чл. 19б, ал. 1, т. 5, чл. 36б1, ал. 3 и 
6, чл. 36в, ал. 2, чл. 36д, ал. 4, чл. 36ж, ал. 3, 
чл. 36з, ал. 3, чл. 36з1, ал. 7 и чл. 36к, ал. 3 от 
Закона за пътищата и във връзка с § 24, ал. 2 
от преходните и заключителните разпоредби на 
Закона за изменение и допълнение на Закона 
за пътищата (ДВ, бр. 23 от 2021 г.) и чл. 14, 
ал. 2 от Закона за движението по пътищата.